**Z M L U V A č.3/2021**

**o poskytnutí dotácie z rozpočtu obce**

|  |  |
| --- | --- |
|     | **Článok I. Účastníci dohody:**  |
| **Poskytovateľ:**  | **Obec Nižná**  |
|   |   | Ul. Nová doba 506  |
|   |   | 027 43 Nižná  |
|   |   | Zastúpená: Ing. Jaroslav Rosina, starosta obce  |
|   |   | IČO: 00314684  |
|   |   | DIČ: 2020561752  |
|   |   | Č. ú.: 17526332/0200  |
|    |   | SK68 0200 0000 0000 1752 6332  |
| **Prijímateľ:**  |  | **Telovýchovná jednota Nižná**  |
|   |   | Ul. Lesná 1006  |
|   |   | 027 43 Nižná  |
|   |   | Zastúpená: Bc. Zuzana Oriešková |
|    |   | Č. ú.: 54188037/0900 **Článok II.** **Predmet zmluvy**   |

2.1. Táto zmluva sa uzatvára na základe § 2 platného VZN č. 01/2008 o poskytovaní dotácií z rozpočtu obce, ktorým obecné zastupiteľstvo schválilo výšku dotácie pre neziskové organizácie z rozpočtu obce pre rok 2020.

Pre prijímateľa bola schválená dotácia vo výške 30.329,- eur slovom tridsaťtisíctristodvadsaťdeväť eur. Schválená dotácia bude prerozdelená v zmysle pravidiel daných zmluvou obce Nižná a bude v kompetencií výboru TJ.

2.2. Poskytovateľ a prijímateľ sa dohodli, že v prípade úpravy rozpočtu smerom nadol bude primerane znížená aj uvedená dotácia.

2.3. Prijímateľ je povinný zdokladovať poskytovateľovi výber klubových či oddielových príspevkov pri podpise zmluvy predložením zoznamu o odvedení klubových či oddielových príspevkov opatrených podpisom, u osôb mladších ako 18 rokov podpisom zákonného zástupcu.

**Článok III.**

**Účel poskytnutia dotácie**

3.1. Prijímateľ sa zaväzuje poskytnutú dotáciu použiť na športovú činnosť evidovaných oddielov a klubov Telovýchovnej jednoty Nižná a bude sa podieľať na zorganizovaní minimálne jedného obecného podujatia každým športovým subjektom pre obec v roku 2021. Ak epidemiologická situácia neumožní čerpanie prostriedkov na športovú činnosť, je možné použiť dotáciu na materiálno-technické zabezpečenie alebo na úpravu priestorov. Uvedené je možné iba po predchádzajúcom súhlase starostu obce.

**Článok IV.**

**Osobitné ustanovenia**

4.1. Poskytovateľ sa zaväzuje poskytnúť dotáciu prijímateľovi na číslo účtu uvedené v článku I. tejto zmluvy, prerozdelením na  **3 splátky** (2/5, 2/5 a 1/5 v prípade priaznivého vývoja plnenia rozpočtu obce Nižná), odo dňa nadobudnutia účinnosti tejto zmluvy.

4.2. Prijímateľ je povinný poskytnutú splátku účelovej dotácie z rozpočtu obce dokladovať jedenkrát za účtovný polrok s podaním dokumentov na obec. Prijímateľ je povinný poskytnutú splátku účelovej dotácie z rozpočtu obce dokladovať zoznamom uhradených faktúr kde je určený: dátum úhrady, suma, text, poprípade inými dokladmi súvisiacimi s činnosťou klubu spolu s písomnou správou o použití dotácie.

4.3. Dotáciu nie je možné použiť:

- na preplatenie ubytovania, cestovných náhrad na rokovania príslušných športových zväzov

- konferencie, školenia odborné semináre,

4.4. Prijímateľ berie na vedomie nasledovné:

1. akcie, ktoré plánuje Obec Nižná zorganizovať prostredníctvom športového kalendára komisie športu, budú zabezpečované príspevkom na obecné akcie,
2. obec má právo kontrolovať použitie finančných prostriedkov a prijímateľ dotácie je na požiadanie obce povinný ku kontrole bezodkladne predložiť relevantné účtovné doklady k poskytnutej dotácii, inventarizácii a doklady o šrotovaní za predchádzajúci rok s možnosťou nahliadnuť spätne do dokladov za 5 rokov. Ak táto povinnosť nebude splnená obec môže pozastaviť alebo zrušiť vyplácanie dotácie,
3. ak oddiel, resp. klub nemá vo svojej členskej základni mládež ( kategória žiaci a dorast – juniori) môžu mu byť finančné prostriedky pridelené rozpočtom obce krátené.

4.5. V prípade nedodržania účelu poskytnutej dotácie, nedodržania lehoty na vyúčtovanie poskytnutej dotácie, alebo nezrealizovania športového podujatia, je prijímateľ povinný v termíne do **31.01.2022** vrátiť nevyčerpanú časť poskytnutej dotácie na účet poskytovateľa a to na č.ú.: 17526332/0200, IBAN: SK68 0200 0000 0000 1752 6332

4.6. Prijímateľ je povinný a zaväzuje sa zverejniť informáciu, že podporovaná činnosť je realizovaná s finančnou podporou obce Nižná s textom „Finančne podporila obec Nižná“ a použiť erb obce Nižná v mieste realizácie podporovanej činnosti, na propagačných materiáloch a na webovej stránke prijímateľa, ak ju má zriadenú a zabezpečiť dokumentáciu podporovanej činnosti, najmä fotografický materiál a iné záznamy, ktoré dokumentujú priebeh podporovanej činnosti a splnenie si zmluvných povinností prijímateľa a túto dokumentáciu predložiť poskytovateľovi spolu s vyúčtovaním dotácie.

 **Článok V.**

**Záverečné ustanovenia**

* 1. Každý z účastníkov vyhlasuje, že, že je plne spôsobilý a oprávnený na tento právny úkon, že si túto zmluvu dôkladne prečítal, jej obsahu porozumel a na znak súhlasu so všetkým horeuvedeným to potvrdzuje svojím vlastnoručným podpisom.
	2. Táto zmluva je vyhotovená v troch exemplároch, z ktorej dva zostávajú poskytovateľovi a jeden prijímateľovi.

V Nižnej 27.5.2021

 Poskytovateľ: Prijímateľ: